Hanlin Akademia

Hanlin Akademia (翰林院) (euskaraz "Pintzelen basoko patioa") Txinako Tang dinastiako Xuanzong enperadoreak VIII. mendean sortutako erakunde akademiko eta administratiboa izan zen.https://www.britannica.com/topic/Hanlin-Academy

 Funtzioak 
Goi funtzionarioen eliteko talde bat bakarrik izan zitekeen akademiako kide. Talde horrek idazkaritza- eta literatura-lanak egiten zituen gorte inperialerako. Bere zeregin nagusietako bat Konfuzioko testu klasikoen interpretazioa erabakitzea zen. Honek azterketa inperialen oinarriak ezarri zituen, burokrata-hautagaiek goragoko postuak lortzeko gainditu behar zituztenak. Gortearentzat lan egiten zuten pintoreak ere Akademiari atxikita zeuden.Lewis, Mark Edward. China's Cosmopolitan Empire. The Tang Dynasty (en anglès). Harvard University Press, 2012, 38.or. ISBN 9780674033061.

Hanlin Akademiaren menpe itzultzaileen departamentua zegoen. 1407an sortua, Zheng He Indiako ozeanora joan zen lehen espedizioaren ondoren, departamenduak atzerriko enbaxadoreen gutunekin lan egin zuen eta atzerriko hizkeretan espezialistak prestatzen zituen. Yurchen, mongoliera, tibetera, huia, persiera, arabiera, birmaniera eta Txinako "ehun tribuetako" beste hizkuntza batzuk erabiltzen zituzten. 1511 eta 1579an Bai etniako hizkuntza sailak gehitu ziren.Norman Wild (1945). «Materials for the Study of the Ssŭ i Kuan 四夷(譯)館 (Bureau of Translators)». Bulletin of the School of Oriental and African Studies, University of London 11. 617-640.or. JSTOR 609340.; 617-618.or.

Akademiak su hartu zuen 1900. urtean, Txinaren eta Mendebaldeko potentzien arteko gerran, Boxerren altxamendua izenekoan, eta berreskuratu ezin ziren obra ugari galdu ziren. 1911ko Iraultzaren ondoren, behin betiko itxi zuten.https://www.ecured.cu/Academia_Hanlin

 Akademiaren partaideak 
Hauek dira Akademiaren partaide ospetsuenak:
 Li Po (701–762) – Poeta
 Bai Juyi (772–846) – Poeta
 Su Shi (1037 – 1101) – Poeta
 Yan Shu (991–1055) – Poeta, kaligrafo, (lehen ministro, 1042)
 Ouyang Xiu (1007–1072) – Historialaria
 Shen Kuo (1031–1095) – Kantzilerra
 Zhang Zeduan (1085–1145) – Margolaria
 Zhao Mengfu (1254–1322) – Margolaria, kaligrafoa, poeta (errektore, 1314–1320)
 Huang Zicheng (1350–1402) – Jakintsu inperiala
 Li Dongyang (1447–1516) – Ofizial inperiala, poeta
 Ni Yuanlu (1593–1644) – Kaligrafoa, margolaira, goi mailako ofiziala
 Wu Renchen (1628–1689) – Historialari eta matematikaria
 Chen Menglei (1650–1741) – Irakasle, idazle 
 Zhang Tingyu (1672–1755) – Politikari eta historialaria
 Ji Xiaolan (1724–1805) – Jakintsu, poeta 
 Yao Nai (1731–1815) – Jakintsu
 Gao E (1738–1815) – Jakintsu eta editorea
 He Changling (1785–1848) – Jakintsu eta ofiziala
 Zeng Guofan (1811–1872) – Jakintsu eta militarra
 Chen Lanbin (1816–1895) – Diplomatikaria
 Weng Tonghe (1830–1904) – Enperadorearen tutorea
 Cai Yuanpei (1868–1940) – Hezitzailea
 Qu Hongji (1850–1918) – Politikaria

 Erreferentziak 

 Kanpo estekak 

Kategoria:Konfuzianismoa
Kategoria:Txinako historia
Kategoria:Tang dinastia
Kategoria:Song dinastia
Kategoria:Txinako kultura
Kategoria:Akademiak